### *Likumprojekts*

### Grozījumi [Publisko iepirkumu likumā](https://likumi.lv/ta/id/287760-publisko-iepirkumu-likums)

Izdarīt [Publisko iepirkumu likumā](https://likumi.lv/ta/id/287760-publisko-iepirkumu-likums) (Latvijas Vēstnesis, 2016, 254. nr.; 2018, 89 nr.) šādus grozījumus:

1. Izteikt 9.panta divdesmito daļu šādā redakcijā:

"(20) Pasūtītājs ir tiesīgs nepiemērot šā panta noteikumus, ja tiek slēgti šā likuma [10. pantā](https://likumi.lv/ta/id/287760-publisko-iepirkumu-likums#p10) minētie iepirkuma līgumi, kā arī šā likuma [19. panta](https://likumi.lv/ta/id/287760-publisko-iepirkumu-likums#p19) trešajā daļā minētajā gadījumā. Pasūtītājs šā likuma 2.pielikuma sadaļā „Izmeklēšanas un apsardzes pakalpojumi” minēto apsardzes pakalpojumu, uz kuriem attiecas CPV kods 79710000-4, iepirkumiem piemēro šā panta astoto, devīto, desmito, vienpadsmito un divpadsmito daļu.”

1. Izteikt 10.panta pirmo daļu šādā redakcijā:

“(1) Ja publiska pakalpojuma līguma paredzamā līgumcena ir 42 000 *euro* vai lielāka un līgumu slēdz par šā likuma 2. pielikumā minētajiem pakalpojumiem, pasūtītājs var nepiemērot šajā likumā noteiktās iepirkuma procedūras, izņemot šā likuma 13., 14., 19., 20., 21. un 22. pantā, III nodaļā, 28. panta otrajā daļā, 32. un 33. pantā, 36. panta pirmajā un trešajā daļā, 37., 38. un 39. pantā, 40. panta pirmajā, trešajā, ceturtajā un piektajā daļā, 60. un 61. pantā paredzētās prasības. Ja publisku pakalpojumu līgumu slēdz par šā likuma 2.pielikuma sadaļā „Izmeklēšanas un apsardzes pakalpojumi” minētajiem apsardzes pakalpojumiem, uz kuriem attiecas CPV kods 79710000-4, pasūtītājs piemēro arī šā likuma 42. un 43. pantā paredzētās prasības.”

1. Papildināt pārejas noteikumus ar vienpadsmito punktu šādā redakcijā:

“11. Šā likuma 9.panta divdesmitās daļas otrajā teikumā un 10.panta pirmās daļas otrajā teikumā minētās prasības neattiecina uz tiem apsardzes pakalpojumu, uz kuriem attiecas CPV kods 79710000-4, iepirkumiem, kuri uzsākti vai izsludināti pirms šo normu spēkā stāšanās dienas.”

Finanšu ministre Dana Reizniece-Ozola